365 dní s dušami v očistci

© OUR SUNDAY VISITOR Inc., 2014

200 Noll Plaza, Huntington
Indiana 46750, USA

Z amerického originálu:
Day by Day for the Holy Souls in Purgatory: 365 Reflections

Vydal: © Zachej.sk, 2019

Preklad: © Pavol Petrík

Grafika: © Tomáš Kyška

Zodpovedná redaktorka: Zuzana Ring

Foto na obálke: © Leonard Kukľa

Nihil obstat: Msgr. Michael Heintz, PhD.

Imprimatur: Kevin C. Rhoades, Biskup pre Fort Wayne-South Bend, 12. augusta 2014

Citáty z oficiálneho katolíckeho prekladu Svätého Písma, Katechizmu Katolíckej cirkvi a encykliky Spe salvi sú uvedené s dovolením © Spolku svätého Vojtecha.

V knihe boli použité citáty z Denníčka sv. sestry M. Faustyny Kowalskej, vydal ZAEX – Náboženská literatúra 2015, © Copyright by Zgromadzenie Sióstr Matki Bożej Miłosierdzia, All rights reserved. Všetky práva vyhradené.

ISBN: 978-80-8211-072-5

Všetky práva vyhradené. Žiadna časť tejto publikácie sa nesmie reprodukovať v akejkoľvek podobe alebo akýmkoľvek spôsobom (elektronicky, mechanicky, fotokópiami alebo iným spôsobom) bez súhlasu vlastníka autorských práv.

S hlbokou vďakou venované Stevenovi Jayovi Grossovi.

Tvoja láska, súcit a múdrosť sú inšpiráciou pre všetkých ľudí, ktorí sa s tebou stretli.

PREDSLOV

Susan Tassoneová začína katolíckym učením, že duše ľudí, ktorí verili v Boha a milovali Boha a blížneho, no zomreli v nedokonalom morálnom a duchovnom stave, sa môžu po smrti zdokonaľovať v očistci. „Hoci sú si istí svojou večnou spásou, podstupujú po svojej smrti očisťovanie, aby dosiahli svätosť potrebnú na to, aby vošli do nebeskej radosti“ (KKC, č. 1030). Tieto duše si v očistci nemôžu získať žiadne zásluhy, ale pasívne tam trpia. Modlitby a skutky živých im však môžu priniesť zásluhy a úžitok (KKC, č. 1032).

Táto téma sa tiahne celou knihou: modlime sa za duše v očistci, lebo potrebujú naše modlitby. Nesebecká kresťanská láska k týmto trpiacim dušiam, ktoré sme v živote poznali alebo aj nepoznali, je prvotný motív, aby sme sa modlili, postili, pomáhali núdznym dobročinnými skutkami a obetovali utrpenie na uľahčenie bolestí, ktoré znášajú tieto duše v očistci. Zamyslenia v tejto knihe nám často pripomínajú, že duše počas očisťovania znášajú bolestivé súženie. Príčinou tohto utrpenia je v prvom rade skutočnosť, že nemôžu priamo zakúsiť Božiu lásku. Sú to naozaj vykúpené duše, ktoré vedia, že nekonečná láska od nich očakáva očistenie, aby ju dokázali prijímať. Ak im táto láska chýba, spôsobuje im to bolesť. Úryvky v tejto knihe vybrané pre každý deň roka vyvolávajú súcit čitateľov, ktorí uvažujú o výrokoch svätých, pápežov, učiteľov Cirkvi a mystikov. Keď im my ako členovia Cirkvi, ktorá žije na zemi, ponúkame svoje malé obety, už v očistci zažívajú rôzne dotyky lásky, a to najmä vtedy, keď na ich úmysel obetujeme svätú omšu. Smrť a zmŕtvychvstanie Ježiša Krista sú pre nich pravým zdrojom a silou lásky, ktorú im obetujeme.

Môžeme si byť istí, že tí, čo sa modlia za úbohé trpiace duše v očistci, získajú skutočný úžitok. Keď sa modlíme za duše ľudí, ktorí nám v minulosti ublížili alebo nás urazili, robíme veľké duchovné pokroky. Táto skutočnosť je založená na všeobecnom princípe, že keď sa modlíme za ľudí, ktorí nám ublížili, ktorým sa chceme pomstiť alebo voči ktorým sme zatrpknutí, nemôžeme sa na nich hnevať. Modlitba akýkoľvek hnev, zatrpknutosť a pomstu jednoducho odstraňuje. Určite to platí pre živých a zdá sa, že to platí aj pre zomrelých. Modlitba za zomrelých, ktorí nám spôsobili v minulosti bolesť a utrpenie, vyvoláva voči nim nový súcit a nás disponuje na prijatie ich chýb a nedostatkov. Dokážeme ich viac a hlbšie milovať. Nielenže modlitba za duše v očistci zväčšuje našu lásku k nim, ale nás aj oslobodzuje, aby sme viac milovali Boha a svojich blížnych v tomto živote.

Ovocím modlitby za úbohé duše je aj to, že naša hlbšia láska k nim napriek nedostatkom a morálnym slabostiam, ktoré ich dostali do očistca, spôsobuje, že si lepšie uvedomíme, že v tomto živote máme hľadať väčšiu spravodlivosť a svätosť, aby sme sa vyhli očistcu. Modlitba za tých, ktorí trpia pre svoje všedné hriechy a dočasné tresty za odpustené hriechy, nás môže motivovať, aby sme bezmyšlienkovite neprijímali hriech vo svojom živote, ale usilovali sa o väčšiu morálnu integritu a svätosť.

Ďalšie ovocie tejto knihy pochádza z každodenných pohľadov do teológie o očistci. V seminároch, školách alebo na kazateľniciach sa o tejto téme hovorí len zriedka. Táto zbierka textov pápežov, ovocia koncilov, mystiky svätcov a múdrosti učiteľov Cirkvi je užitočným zdrojom toho, čo Cirkev neustále o očistci učí. Meditácie podľa denných úryvkov z Písma a zamyslenia posilnia katolíkov v tomto učení a okrem toho aj podnietia väčšiu lásku k úbohým dušiam. Tým sa môže prebudiť láska k viere, pravde,čoraz väčšia láska k Bohu a blížnemu a pevnejšia túžba vyhýbať sa hriechu a peklu. Oživí v nás nádej i túžbu po večnej blaženosti a kráse, keď budeme žiť s dobrým Bohom v nebi po celú večnosť a priamo, z tváre do tváre budeme zakúšať jeho nekonečnú lásku.

Modlite sa pri čítaní tejto knihy. Modlime sa jeden za druhého, aby „sme sa mohli s radosťou stretnúť v nebi“ (slová sv. Thomasa Morea tým, ktorí ho odsúdili na smrť).

– Otec Mitch Pacwa, SJ

ÚVOD ALEBO AKO SA MODLIŤ Z TEJTO KNIHY

Boh vás pozýva

Čím viac sa učím o očistci, tým viac si uvedomujem, že tento dar od Boha nie je o treste. Je o láske.

Náš milosrdný Otec tam pomáha dušiam, aby sa pripravili na život s ním z tváre do tváre po celú večnosť.

Je úžasné, že náš milovaný Otec nás pozýva, aby sme im pomohli. My tu na zemi – prostredníctvom modlitieb, utrpení, obiet a skutkov milosrdenstva, ktoré obetujeme Bohu za tieto duše – im môžeme pomôcť, aby sa rýchlejšie dostali domov – do neba.

Tu je zopár rád, ako môžete túto knihu využiť:

Pokračujte v modlitbách za duše na spôsob celoročnej novény.

Orientujte sa podľa ročných období.

Modlite sa podľa knihy tak, že si vyberiete obľúbený mesiac.

Modlite sa s Cirkvou počas liturgického roka.

Noste ju so sebou a modlite sa.

Otvorte si knihu na náhodnom mieste a modlite sa. Vyberte si stranu podľa toho, ako vás bude Duch viesť!

Nech vás Boh žehná dnes i vždy. Modlím sa za vás i za duše všetkých vašich drahých.

– Susan

ZIMA

V tomto ročnom období, keď príroda spí a obklopuje vás ticho zimy, sa zamyslite nad tichými hlasmi duší v očistci.

Svätí anjeli, strážcovia tých plápolajúcich priepastí, pomôžte nám, aby sme mysleli na tie duše, také sväté a odovzdané, v plameňoch, ktoré ich sužujú. Nech medzi nimi spoznáme svojich otcov, matky, sestry a bratov. Nech sa nám dostane do uší ich volanie, také slabé a srdcervúce, ktoré dokáže roztrhnúť hory a obmäkčiť samu krutosť.

– Otec Charles Arminjon

1. JANUÁRA

Najsvätejšia Mária oslobodzuje duše

„Požehnaná si, dcéra, od Boha najvyššieho nad všetky ženy na zemi.“
– Judita 13,18

Sestra Paula od Sv. Terézie, dominikánka, hovorí o jednej sobote, keď sa dostala do extázy a preniesla sa do očistca. Žasla, keď uvidela, že sa toto väzenie premenilo na raj potešení. V strede, kde zvyčajne bola veľká tma, bola teraz žiara. Sestra Paula zazrela Pannu obklopenú zástupom anjelov. Každému anjelovi dala príkaz oslobodiť a priviesť do neba určité duše, ktoré jej za života prejavovali veľkú úctu.

Zamyslenie: Sláva tebe, ktorá si vždy pripravená pomôcť nám v živote i v smrti! Veď nás do nebeského kráľovstva! Raduj sa, ó, Panna Mária; raduj sa tisíckrát! Sláva Otcu i Synu i Duchu Svätému. Ako bolo na počiatku, tak nech je i teraz, i vždycky, i na veky vekov. Amen.

Odpočinutie večné daj im, Pane, a svetlo večné nech im svieti. Nech odpočívajú v pokoji. Amen.

2. JANUÁRA

Boh a večná svadobná hostina

„Nadišla Baránkova svadba a jeho nevesta sa pripravila.“
– Zjavenie 19,7

„Táto idea prechodného stavu, živá v starom judaizme, zahŕňa názor, že duše sa jednoducho nachádzajú v akomsi provizórnom väzení, ale už nesú trest… alebo, naopak, už sa tešia provizórnej podobe blaženosti. A napokon nechýba myšlienka, že v tomto stave je možné aj očisťovanie a uzdravenie, ktoré pomáha duši dozrieť pre spoločenstvo s Bohom. Prvotná Cirkev prevzala toto chápanie, z ktorého sa potom v západnej Cirkvi vyvinula náuka o očistci… U väčšiny ľudí – ako môžeme predpokladať – zostáva v hĺbke ich bytosti prítomná posledná vnútorná otvorenosť pre pravdu, lásku a Boha. V konkrstále z celej tej nízkosti vychádza na povrch a zostáva v duši prítomná. Čo sa stane s podobnými jedincami, keď sa objavia pred Sudcom? Stanú sa étnych životných rozhodnutiach ju však zatláčajú stále nové kompromisy so zlom, množstvo špiny zakrýva čistotu, po ktorej zostáva vyprahnutosť a ktorá neuazda všetky špinavosti, ktoré sa nahromadili v ich živote, v jedinom okamihu bezvýznamné? Alebo čo iné sa stane? V tomto zmysle sa v každom prípade jasne ukazuje, že spása ľudí môže mať rôzne formy, že niektoré stavby môžu od základov zhorieť; že na spásu treba prejsť ,ohňom‘ v prvej osobe, aby sa človek mohol stať otvoreným pre Boha a zaujať miesto pri stole večnej svadobnej hostiny.“ – pápež Benedikt XVI. (Spe Salvi, č. 45 – 46)

Zamyslenie: Konajte skutky lásky, aby ste mohli spáliť svoje nedostatky.

Odpočinutie večné daj im, Pane, a svetlo večné nech im svieti. Nech odpočívajú v pokoji. Amen.

3. JANUÁRA

V Božom tichu

„Dobre je ticho čakať Pánovo spasenie.“
– Náreky 3,26

„Duša to všetko trpí a znáša svoj očistec; Božie vlastnosti prichádzajú a bojujú v duši, ktorá vidí svoju prirodzenú temnotu, ktorá je opakom svetla. Vidí svoju chudobu, úbohý stav a zlomyseľnosť, ktorá je opakom Božieho bohatstva a dobroty, kým plameň neočistí dušu, a keď ju premení, obohatí ju, oslávi a poteší.

A toto veľké Božie dielo – dielo očistca – sa vykonáva v Božom tichu, v tichu stvorených vecí, v tichu pravdy, v tichu dokonalej dôvery. Na chvíľu sa zamyslime nad niektorým z týchto druhov ticha.

Ticho dôvery: Keby sme poznali Boha, nič by nás viac netrápilo. Duše pri súde dostanú také veľké osvietenie, že spoznajú Boha takého, aký je. Boli by sme blažení, keby sme verili v podobnej miere!“ – sv. Ján z Kríža

Zamyslenie: Predstavte si v mysli všetky druhy ticha, ktoré spomína sv. Ján z Kríža.

Odpočinutie večné daj im, Pane, a svetlo večné nech im svieti. Nech odpočívajú v pokoji. Amen.

Koniec ukážky